ÜMUMDÜNYA ƏDALƏT EVİ

29 dekabr 2015

Qitə Müşavirləri Heyətlərinin Konfransına

Sevgili dostlar,

1. Təxminən beş il əvvəl dünya bəhailərinin daxil olduqları Plan son mərhələsindədir; onun nailiyyətlərinin son siyahısı hələ də böyüyür, amma tezliklə tamamlanacaqdır. Onun ruhlandırdığı kollektiv səy mehriban Rəbbin öz sevimlilərinə inayət etdiyi o qüvvələrə sidq ürəklə təvəkkülü tələb etmişdir. Bu düşünmə anında sizinlə bir yerdə olaraq biz cari Planın layiqli yekununa gətirilməsi üçün dostlar arasındakı qətiyyətin və təcrübənin işarələdiyi (göstərdiyi) yolla daha da irəli getmək əzminin fərqindəyik.
2. O yol boyunca əhəmiyyətli bir məsafənin artıq qət edilməsi indiki Planın ən təsirli nəticələrindən bəllidir. Hansı intensivlik dərəcəsindən asılı olmayaraq böyümə proqramları olan klasterlərin sayını 5000-ə qaldırmaq kimi iddialı bir hədəf 2016-cı ilin Rizvanından öncəki aylarda əldə olunan kimi görünür. Bir çox klasterlərdə, mindən çox sakin – bəzən isə bir neçə min – fikir və hərəkət vərdişinin kökü Həzrət Bəhaullahın Vəhyində olan icmalar quraraq, getdikcə böyüyən sayda insanları əhatə edən yaxşı qurulmuş fəaliyyət modelində iştirak edirlər. Dünya üzrə, yarım milyon insan kurslar ardıcıllığında ən azı birinci kitabı keçməyə qabil olmuşdur, bu qeyri-adi bir rəşadətdir ki, insan resursu inkişafı sistemi üçün möhkəm bir təməl qoymuşdur. Gənclər nəsli yeni dünya qurulmasına onların necə töhfə verə biləcəkləri barədə dəfedilməz bir baxışla hərəkətə qalvanizə edilirlər. Gördüklərinə heyran olaraq bəzi yerlərdə cəmiyyətin liderləri bəhailərə təzyiq edirlər ki, gənclərə təlim-tərbiyə verilməsi proqramlarını geniş şəkildə əlçatan etsinlər. Getdikcə artan mürəkkəbliklə qarşılaşaraq, bəhai təsisatları və onların agentlikləri əməkdaşlıq və qarşılıqlı dəstəyi irəli götürərək artan sayda dostların fəaliyyətlərini təşkil etmək yollarını tapırlar. Əvvəlki Planların qiymətsiz mirasını təqdim edən öyrənmə qabiliyyəti genişlənmə və möhkəmlənmə sferasının kənarına çıxarır ki, Bəhai çalışmasının digər sahələrini, xüsusən, sosial fəaliyyət və cəmiyyətin geniş yayılmış diskurslarında iştirakla əhatə etsin. Biz güc bəxşişi və ağır zəhmətlə qazanılmış təcrübə ilə möhkəmləndirilmiş bir icma görürük ki, ümumi bir məqsəddə: dəstələrlə daxilolma prosesində əhəmiyyətli irəliləyişdə fokuslanaraq zəifləməyən bir səylə iyirmi ildir ki, yol gəlir.
3. Heç bir şübhə ola bilməz ki, bu proses daha çox irəli getməlidir; bununla belə, inkişaf göstərir ki, əhəmiyyətli irəliləyiş artıq baş vermişdir. Bu, Allahın dostlarını onların qadiriyyətlərini daha möhkəm sınaq üçün hazırlamışdır, elə bir sınaq ki, onun tələblərini qarşılamaq üçün siz onları güclərini birləşdirincə sizin təsisatdan böyük gözləntilər olacaqdır. Əmrin Quruculuq Çağının ikinci əsrinin astanasında, bu gələn Planda biz inananları hər yerdə bundan əvvəl gələn beş Planda sevgi və cidd-cəhdlə əkilmiş və suvarılmış toxumlardan məhsul almaq üçün zəruri olan sonsuz səylər qoymağa çağıracağıq.

*Böyümə proqramının meydana çıxması*

1. Bir klasterdə böyümə prosesinin açılması, ilahi təlimlərlə tanış olan insanların həssaslığı ilə formalaşan hər bir vəziyyətdə təbii olaraq misilsiz xarakterik əlamətlərə malik olmaqla, müəyyən müştərək xüsusiyyətlərə də malikdir. Bu əlamətlərin çoxu sizin 2010-cu il konfransınıza ünvanlanmış mesajda müzakirə edilmişdi ki, orada inkişaf yolu üzrə tərəqqini bildirən silsilə əlamətdar mərhələlərə istinad edilirdi. Bizim təsvir etdiyimiz birinci əlamətdar mərhələni, sonra isə ikinci əlamətdar mərhələni keçmək üçün klasterdə dostlardan nə tələb olunması barədə kollektiv anlayış bu müddət ərzində yüksəlmişdir.
2. Hazırda bitməkdə olan Beşillik Planda inananların qarşısındakı vəzifə əvvəlki Planlardan bütün öyrənilənlərin böyümə prosesinin minlərlə yeni klasterlərə daşınması işinə tətbiq etmək olmuşdur. Bu işin göstərdiyi bu olmuşdur ki, təsisatların başqa klasterlərdən olan dostların köməyindən, mövcud bəhai icmasının hərəkətlərini, məsələn, ziyarətçi təbliğ komandalarının və ya aparıcıların dəstəyini təşkil etməklə gücləndirərək istifadə edə bilmək bacarığından çox şey asılıdır. Bir çox yerlərdə institut prosesi daha möhkəm qonşu icmalardan olan və yerli əhaliyə, xüsusilə də, gənclərə çıxmaq və xidmətlə məşğul olmağa başlayanda onları dəstəkləmək üçün yaradıcı yollar tapan inananların yardımı ilə başlayır. Bir klasterdə, xüsusilə də, hələlik Əmrə açılmamış olan bir klasterdə fəaliyyəti stimulə etmək səyləri, əgər bir və ya daha çox fərdlər yüksək həssaslıq olan bir kəndin bir hissəsində və ya hətta bircə küçəsində diqqəti cəmləşdirərək orada daxili pioner kimi yerləşərlərsə, xeyli dərəcədə artmış olur. Cari Plan dövründə 4500-dən çox inananın artıq bu yolla xidmətə qalxmış olması heyrətləndirici bir nailiyyətdir.
3. Hansı strategiya kombinasiyası istifadə olunursa olunsun, başlıca məqsəd klaster daxilində qabiliyyət yaratma prosesini başlatmaqdır ki, bununla o klasterin öz icmalarının ruhani və maddi rifahına töhfə vermək arzusu ilə hərəkətə gəlmiş sakinləri xidmət aktları göstərməyə başlamağa qabil olurlar. Elə ki bu fundamental tələb yerinə yetirildi, böyümə proqramı meydana çıxır. Əlbəttə, Köməkçi Heyət üzvləri və onların assistentlərinin dəstəyi mühümdür ki, fəaliyyətin elə ilk hərəkətlərindən onların cəlb olunmaları dostların lazım olanlar barədə aydın və vahid baxışı saxlamaqlarında kömək edir.

*Hərəkət modelinin möhkəmləndirilməsi*

1. Çox keçmədən, klasterdə birlikdə işləyən, məşvərət edən və fəaliyyətləri təşkil edən dostlar nüvəsi formalaşır. Böyümə prosesinin daha da irəli getməsi üçün bu öhdəliyi paylaşan dostların sayı artmalı, Planın çərçivəsində üzərlərinə sistematik hərəkət öhdəliyi almaq qabiliyyətləri buna müvafiq yüksəlməlidir. Canlı orqanizmin inkişafına bənzər olaraq, düzgün şərtlərin yerində olduğu zaman böyümə tez baş verə bilər.
2. Bu şərtlərin arasında ən başlıcası güc yığmaqda olan və mərkəzi qayəsi əhalinin hərəkatını bəsləmək olan institut prosesidir. İnstitut materiallarını öyrənməyə başlamış, habelə, enerjilərini uşaq dərslərinin, yeniyetmə qruplarının, kollektiv ibadət yığıncaqlarının və ya digər müvafiq fəaliyyətlərin təşkilinə qoyan dostlara irəli getmələri üçün kurslar ardıcıllığı vasitəsilə yardım olunur və bu zaman oxuyub-öyrənməyə başlayanların sayı artmaqda davam edir. İştirakçıların institut kursları ilə axını olduqda və onların hərəkət meydanına axınları dəstəkləndikdə, böyümə prosesini dayanıqlı edənlərin dəstəsi genişlənir. Tərəqqi xeyli dərəcədə aparıcı kimi xidmət edənlərin səylərinin keyfiyyətindən asılıdır. Bu erkən mərhələdə onların əksəriyyəti hələ də başqa klasterlərdən götürülə bilərlər, lakin eyni zamanda da, bir neçə yerli dost da yetişdirilir ki, onların da hərəkət etmək qabiliyyətləri yüksəldikcə, institut materiallarının öyrənilməsində başqalarına kömək etməyə başlayırlar. O klasterdən ilk aparıcılar kadrosunu yetişdirən səylər öz yolunda iki arzuedilməz nəticədən qaçmalıdır. Əgər fərdlər institut kurslarını həddən artıq tələskənliklə keçirlərsə, xidmət qabiliyyəti əhəmiyyətli dərəcədə inkişaf etmir; əksinə, əgər öyrənmə həddən artıq uzadılırsa, proses onun irəliləyişi üçün mühüm olan dinamikadan məhrum olur. Müxtəlif şəraitlərdə, zəruri tarazlığa nail olmaq üçün yaradıcı yollar istifadə edilmiş və təmin edilmişdir ki, müəyyən məqbul bir müddətdə, o klasterdə yaşayanlardan bəziləri aparıcı kimi xidmət etməyə qabil olsunlar.
3. Əlbəttə, təlimin verilməsi özlüyündə tərəqqiyə gətirmir. Əgər fərdləri xidmət meydanında müşayiət etmək üçün dərhal tədbirlər görülməsə, qabiliyyət yaratmaq səyləri yetərli olmur. Adekvat səviyyəli dəstək təşviqedici sözlərin çərçivəsindən çox-çox uzağa gedir. Tanış olmayan bir işi yerinə yetirmək üçün hazırlaşarkən, müəyyən təcrübəsi olan bir şəxslə yanaşı işləmək nəyin mümkün olması barədə şüurluluğu artırır. Praktiki kömək barədə təminat tərəddüd edən təşəbbüskara ilk dəfə fəaliyyət başlamaqda cəsarət verə bilər. Onda insanlar anlayışlarını birlikdə yüksəldir, verilən anda malik olduqları bəsirətlərini təvazökarcasına bölüşür və xidmət yolunda gedən yoldaşlarından öyrənməyə can atırlar. Tərəddüd geri çəkilir və qabiliyyət o dərəcəyə qədər inkişaf edir ki, onda fərd müstəqil surətdə fəaliyyətləri aparır və öz növbəsində yeni yolda başqalarını müşayiət edir.
4. İnstitut məsələsinə gəldikdə, iştirakçıların onun kurslarından keçmələri, onlar uşaq dərsi müəllimi, animator və aparıcı kimi xidmət etməyə başlayanda sistematik olaraq dəstəklənmələri üçün getdikcə artan bir ehtiyac yaradır. Təlim-tərbiyə fəaliyyətlərində artıq müəyyən bir ölçüdə təcrübə qazanmış inananlar nüvəsində olanlar üçün bu fəaliyyətlərdə yeni olanlara kömək etməkdə təbii olaraq fürsətlər meydana çıxır. Fərdin, xidmət etmək səylərində irəli getməkdə başqalarına kömək etməyə hazırl olması ona spesifik məsuliyyətlər verilməsinə gətirib çıxara bilər. Bu qayda ilə, təlim-tərbiyə prosesinin üç mərhələsinin hər biri üçün koordinatorlar, ehtiyac tələb etdikcə, tədricən meydana çıxırlar. Onların hərəkətləri həmişə başqalarında inkişaf qabiliyyəti görmək və əməkdaşlıq və qarşılıqlılığa əsaslanan dostluğun bəslənməsi arzusu ilə motivasiya olunurlar.
5. Şübhəsiz ki, institut prosesi geniş diapazonda təşəbbüslər üçün qabiliyyət yaradır; elə erkən kurslardan iştirakçılar təşviq olunurlar ki, dostlarını evlərində ziyarət etsinlər və bir yerdə dua öyrənsinlər yaxud bəhai təlimlərindən bir mövzunu onlarla bölüşsünlər. Bu səylərdə dostları dəstəkləmək üçün, əsas etibarilə qeyri-formal olmaqla, tədbirlərin, son nəticədə qeyri-adekvat olduğu üzə çıxır və bu, Ərazi Təbliğ Komitəsinə olan ehtiyacdan xəbər verir. Onun fokusunda duran əsas məsələ, çox vaxt da komandalar yaradılması ilə, klasterdə fəaliyyət modelinin davamlı yayılması üçün fərdlərin səfərbər edilməsidir. Onun üzvləri hər kəsi kollektiv bir təşəbbüsdə potensial bir əməkdaş kimi görür və onlar icmada ümumi məqsəd hissinin bəslənməsində öz rollarını başa düşürlər. Komitə olanda, ibadət üçün yığıncaqlar çağırmaq, ev ziyarətləri etmək və Əmri təbliğ etmək indi əhəmiyyətli dərəcədə genişlənə bilər. Siz Milli Ruhani Məhfilləri və Regional Bəhai Şuralarını, hətta təlim institutlarını təşviq etməli olacaqsınız ki, onlar klasterdə şərtlərin təşkilatı tədbirlərin konkret bir forma alması ehtiyacını duymaq üçün ayıq olsunlar – bu zaman bu ehtiyacın qarşılanması nə vaxtından əvvəl olmalı, nə də rəsmi strukturların meydana çıxması lazımsız yerə gecikdirilməlidir.
6. Elə fərdlər kimi, klasterdə meydana çıxan agentliklər də öz vəzifələrini üzərlərinə götürdükcə köməyə ehtiyacları olur. Bu cəhətdən, Köməkçi Heyət üzvlərinin köməyi mühümdür, lakin bu həm də Regional Bəhai Şurasının, yaxud Şura olmayan yerdə, Milli Ruhani Məhfilin özünün vacib məsuliyyətidir və bu, həm də təlim institutlarının zəruri qayğısıdır. Klaster səviyyəsində bacarıqla xidmət etmək qabiliyyəti, oradakı inananların rəhbərlik öyrənmək, onun işığında hərəkətləri üzərində düşünmək və onlardan baxış əldə etmək, ətraf klasterlərdə və daha da uzaqlarda yaradılmış geniş bilik korpusuna bağlanmaq imkanı olan mühitlər yaradıldıqda artır. Mücərrəd planlar qurmaq yerinə, bu cür mühitlərdə aparılan məşvərətlər çox vaxt o konkret anda klasterin reallığını tutmaq və tərəqqini yönləndirmək üçün dərhal sonrakı addımları müəyyən etmək məqsədi daşıyır. Regional və milli səviyyədə xidmət edənlər dostlara məsləhət vermək və nələrə nail oluna biləcəyi barədə onların baxışlarını genişləndirməkdə çox şey edə bilərlər, lakin onlar öz gözləntilərini planlaşdırma prosesinə sırımazlar; əksinə, onlar icmanın təməl səviyyəsində toplanan təcrübə və faktiki şəraitlə tanışlıqla aydınlanmış hərəkət kursu tərtib və tətbiq etmək qabiliyyətlərini tədricən yüksəldən inananlara kömək edirlər. Klaster agentliklərinin sistematik olaraq öyrənmək və hərəkət etmək qabiliyyətlərini inkişaf etdirmək üçün regional və milli təsisatlar özlərinin onlara yardım etmək səylərində çox şüurlu və metodik olmalıdırlar. Bu işi sizin köməkçilərinizin dəstəkləməsi bunu təmin edəcək ki, böyümə prosesinin hər bir elementi zəruri olan xüsusiyyətləri əldə etsin və bütün səylərin bütövlüyü və uzlaşması saxlanılsın.
7. Hərəkət vasitəsilə öyrənmək impulsu, əlbəttə, elə lap əvvəldən dostların arasında mövcuddur. Rüblük fəaliyyət tsikllərinin daxil edilməsi meydana çıxan bu qabiliyyətdən istifadə edir və onun davamlı güclənməsinə imkan verir. Hərçənd bu qabiliyyət spesifik olaraq tsiklin düşünmə-təhlil və planlaşdırma fazası ilə, xüsusilə, onun döyünən pulsunu tənzimləyən düşünmə-təhlil görüşü ilə bağlıdır, amma bu həm də tsiklin digər bütün nöqtələrində müvafiq hərəkət xətlərini izləyənlər tərəfindən də istifadə edilir. Biz görürük ki, öyrənmə sürətləndikcə, dostlar geriləmələrin öhdəsindən daha da bacarıqla gəlir, istər kiçik, istər böyük – onların əsas səbəblərini təşxis edir, onun əsasındakı prinsipləri araşdırır, uyğun təcrübələrdən istifadə edir, köməkedici addımları müəyyən edir və tərəqqini qiymətləndirirlər, o vaxtadək ki, böyümə tamamilə yenidən güc almış olsun.
8. Klasterdə inkişaf edən hərəkət modelinin mərkəzində Allah Kəlamı vasitəsilə yaranan fərdi və kollektiv transformasiya dayanır. Silsilə kursların başlanğıcında, iştirakçı Həzrət Bəhaullahın Vəhyi ilə ibadət, insanlığa xidmət, ruhun həyatı, uşaq və gənclərin təlim-tərbiyəsi kimi bu cür çəkili mövzulara baxarkən qarşılaşır. Bir şəxs Yaradıcı Sözü öyrənmək və üzərində dərindən düşünmək vərdişini yetişdirdikcə, bu transformasiya prosesi insanın dərin konsepsiyalar haqqında anlayışını ifadə etmək və mühüm söhbətlərdə ruhani gerçəkliyi araşdırmaq qabiliyyətində təzahür edir. Bu qabiliyyətlər yalnız icma daxilindəki qarşılıqlı fəaliyyətləri getdikcə daha çox səciyyələndirən yüksək mənalı müzakirələrdə deyil, həm də qızları və oğulları icmanın təlim-tərbiyə proqramlarından faydalanan valideynləri də əhatə etməklə icmadan kənar – ən çoxu da bəhai gənclərlə onların yaşıdları arasında – baş verən davamlı söhbətlərdə də görünür. Bu cür mübadilə ilə, ruhani güclər haqqında anlayış yüksəlir, aşkar dixotomiyalar gözlənilməz bəsirətə təslim olur, birlik və ümumi missiya hissi güclənir, daha yaxşı bir dünyanın qurulması inancı möhkəmlənir və hərəkət təəhhüdü aşkara çıxır. Bu cür fərqli söhbətlər tədricən sayı daim genişlənən sayda insanları bir sıra icma fəaliyyətlərində iştirak etməyə cəlb edir. O cəlb olunanların həssaslığı və təcrübələrindən təkan alan iman və iqan mövzuları təbii olaraq üzə çıxır. Belə olduqda bu aydın olur ki, klasterdə institut prosesi güc toplayır, təbliğ fəaliyyəti dostların həyatlarında daha görkəmli yerə çıxır.
9. Tərəqqi davam etdikcə, mənalı söhbətlər apara bilmək qabiliyyətinin yüksəlməsi təsisatların planlarında istifadə olunur. Fəaliyyət tsiklləri formal olaraq meydana çıxanda bu qabiliyyət hər bir tsiklin nəticəsini o qədər müəyyən edən genişlənmə fazası vasitəsilə daha da stimulə olunur. Hər bir genişlənmə fazasının dəqiq məqsədləri, əlbəttə, o klasterdəki şərtlərdən və Bəhai icmasının vəziyyətindən asılı olaraq variasiya edir. Bəzi hallarda, onun əsas məqsədi əsas fəaliyyətlərdə iştirakçıların sayını artırmaqdır; başqa hallarda Əmrə daxil olmaq hazırlığı aşkara çıxır. Həzrət Bəhaullahın Şəxsiyyəti və Onun missiyasının məqsədi haqqında söhbətlər ocaqbaşıları və ev ziyarətləri də daxil olmaqla, müxtəlif şərait və formatlarda baş verir. Bu faza ərzində edilən hərəkətlər müvafiq institut materiallarının öyrənilməsi ilə inkişaf etdirilmiş bacarıqların təcrübədən keçirilməsinə və cilalanmasına imkan verir. Təcrübə artdıqca, dostlar eşidən qulaq tapdıqlarını anlayanda, müjdəni çatdırmaqda nə zaman birbaşa olmaq barədə qərar verməkdə, anlayış qarşısındakı əngəlləri aradan qaldırmaqda, axtaranların Əmri qəbul etmələrinə kömək etməkdə daha mahir olurlar. Komandalarda işləmək yanaşması dostlara imkan verir ki, bir yerdə işləsinlər, bir-birlərinə qarşılıqlı dəstək versinlər və inam yaratsınlar – amma hətta fərdi olaraq fəaliyyət göstərdikdə də, onlar səylərini daha yüksək səmərə ilə koordinasiya edirlər. Onların fokusu və vaxt vermələri tsiklin bu qısa, lakin həlledici fazasına onun tələb etdiyi intensivlik verir. Bu yüksək qətiyyətlilik ruhu icmanın qüvvələrinin dəfələrlə artmasına xidmət edir və dostlar hər bir tsikldə onların hərəkətlərinin cəzb etdiyi səmavi səltənətdən getdikcə daha çox güclü təyidlərə güvənməyi öyrənirlər.
10. Beş il əvvəl, intensiv böyümə proqramlarının qurulduğu klasterlərin əksəriyyəti o klasterlər idi ki, orada müəyyən sayda bəhailər artıq, çox vaxt da coğrafi olaraq yayılmış halda, yaşayırdılar. İşi irəli aparmaq üçün dostlarını, iş yoldaşlarını, geniş ailə üzvlərini və tanışlarını iştiraka dəvət edən dostların qoyduqları səylər klaster boyunca fəaliyyətlərin səviyyəsini qaldırmağa çox kömək etdi. Doğrudan da, bu yolla iştirak çevrəsinin genişləndirilməsi Bəhai həyatının tanış bir cəhətinə çevrildi və mühüm bir cəhət olaraq da qalmaqdadır. Eyni zamanda, təcrübə göstərir ki, böyümənin yeni iştirakçıların institut prosesinə sabit daxil olma axını ilə sürətlənməsi üçün daha çox şey tələb olunur. İcma həyatı modeli o yerlərdə inkişaf etməlidir ki, orada həssaslıq qaynayır, əhalinin o kiçik mərkəzləri ki, orada intensiv fəaliyyət saxlana bilər. Məhz burada, o zaman ki, icma quruculuğu işi belə dar bir çevrədə aparılır, icma həyatının bir-birilə bağlı boyutları daha uzlaşmış halda ifadə olunur, məhz burada kollektiv transformasiya prosesi itiliklə gözə çarpır – məhz burada zamanı yetişincə, Əmrə xas olan cəmiyyətqurucu güc daha da üzə çıxıb görünən olur.
11. Ona görə də, sizin və köməkçilərinizin qarşısındakı əhəmiyyətli vəzifə qarşıdan gələn Planın əvvəlində dostlara hər yerdə bunu başa düşməyə kömək etmək olacaqdır ki, mövcud böyümə proqramlarının güc toplamasının davam etməsi üçün, qonşuluqlarda və kəndlərdə vədverici icma quruculuğu fəaliyyətlərinin başladılması strategiyası geniş şəkildə qəbul olunmalı və sistematik olaraq izlənməlidir. Belə ərazilərdə xidmət edən fərdlər o fəaliyyətlərin məqsədini necə izah etməyi, öz motivlərinin paklığını əməllərlə necə nümayiş etdirməyi, tərəddüd edənlərin əminlik hiss edəcəyi mühitləri necə bəsləməyi, bir yerdə işləməklə yaranan bol imkanları sakinlərin görməsinə necə kömək etməyi və onları öz cəmiyyətlərinin maraqları üçün xidmətə qalxmağa necə təşviq etməyi öyrənirlər. Bununla yanaşı, bu işin əsl dəyərinin etiraf edilməsi onun incə təbiəti barədə agahlığı da yüksəltməlidir. Kiçik bir ərazidə meydana çıxan hərəkət modeli həddən artıq kənar diqqətlə asanlıqla boğula bilər; odur ki, bu cür yerlərə köçən və ya tez-tez ziyarət edən dostların sayının çox olmasına ehtiyac yoxdur, hər şeydən başqa, hərəkətə gətirilməkdə olan proses mahiyyətcə bir prosesdir ki, sakinlərin özlərindən asılıdır. Lakin bu işə cəlb olunanlardan tələb olunan şey uzun vədəli təəhhüd və o yerin gerçəkliyi ilə elə tanış olmağa can atmaqdır ki, onlar o yerin sosial həyatına inteqrasiya etsinlər, təəssüb və ya himayəçiliyin hər hansı bir izindən qaçaraq elə dostluq bağları yaratsınlar ki, ruhani səyahət yoldaşlığına yaraşan olsun. Bu cür şəraitlərdə yaranan dinamika möhkəm kollektiv iradə hissi və hərəkət yaradır. Zaman keçdikcə, klaster bir bütöv olaraq və onun intensiv fəaliyyət mərkəzləri bir-birlərinə təlimlərin müxtəlif kontekstlərdə tətbiq etmək səylərindən doğan yüksəlmiş anlayış aşılayırlar.
12. Bir klasterdə dostlar ətraflarında formalaşmaqda olan icma quruculuğu fəaliyyətlərini gücləndirməyə və genişləndirməyə davam etdikcə, bu aşkar olur ki, nəzərə çarpan tərəqqi əldə edilmişdir. Böyümənin dayanıqlı olması üçün zəruri olan sistemin bütün elementləri indi yerindədir. Bizim beş il öncə sizə təsvir etdiyimiz inkişaf kontinuumu boyunca ikinci əlamətdar mərhələyə yetişilməsi keyfiyyət, həmçinin, həssaslığın aşkar edilməsinə və bəslənməsinə qabil edən söhbətlərə cəlb olunanların sayının artmasında, ziyarət olunmaqda olan evlərin sayında, əsas fəaliyyətlərdə və onlarda iştirakda, kurslar ardıcıllığını başlayan və xidmət üçün inam qazandıqca başqalarını dəstəkləyən fərdlərin sayında kəmiyyət irəliləyişləri ilə müşayiət olunur. On Doqquz Gün ziyafətlərini və Bəhai Müqəddəs Günlərini qeyd edən yığıncaqlarda iştirak Yerli Ruhani Məhfillər tərəfindən bəslənilir. Bu cür irəliləyişlər daha incə inkişafın nəzərəçarpan əlamətləridir: Həzrət Bəhaullahın təlimlərinə əsaslanan icma həyatı modelinin əhali arasında tədricən yayılması. Və təbii ki, inananların da sayı artır.
13. Son beş ildə, intensiv böyümə proqramının meydana çıxmasına aparan yol, daha asanlıqla görünən olmuşdur. Bu yol ciddi-cəhdlə tutulub gedilməlidir. Bu Rizvandan başlayacaq Planda biz böyümənin başlandığı bütün klasterlərdə bu böyümənin sürətləndirilməsinə çağırırıq. Üzvi proseslər üçün səciyyəvi olan təbii çəkilmə və qabarmalara baxmayaraq, iyirmi tsikl ərzində aydın tərəqqi qövsü meydana çıxmalıdır. Bu birləşmiş səy, 2021-ci ilin Rizvanına qədər böyümə proqramının intensiv səviyyəyə çatdığı klasterlərin sayını 5000-ə çatdırmağa çalışmalıdır.
14. Biz bu məqsədi Bəhai dünyasının qarşısında qoyarkən fərqindəyik ki, o, həqiqətən, nəhəng bir məqsəddir; ki son dərəcə böyük zəhmət tələb olunacaqdır; ki, çox fədakarlıqlar etmək lazım gələcək. Lakin Həzrət Bəhaullahın iksirindən məhrum olaraq iztirabı hər gün daha da çoxalan bir dünya ilə qarşı-qarşıya ikən, təbii ki, biz Onun sədaqətli ardıcıllarından bundan az bir şey istəyə bilmərik. İnşallah, onların cəhdləri yüz illik zəhmətin sonuna layiq olacaq və Quruculuq Çağının ikinci əsrini bəzəməli olan hələ təsəvvür olunmayan qəhrəmanlıqlar üçün meydan açacaq.
15. Qarşıdan gələn aylarda siz Milli Ruhani Məhfillərlə, bu qlobal hədəfin onların müvafiq icmaları üçün nələri nəzərdə tutmasını qiymətləndirmək üçün məşvərətlərə başlayacaqsınız ki, bu məşvərət prosesi çox tez bir zamanda sıravi səviyyələrə çatmalıdır. Sonra isə hərəkət başlamalıdır. Biz gözləyirik ki, o regionlarda daha tez tərəqqi əldə olunacaqdır ki, orada bir müddət ərzində bir və ya çox intensiv böyümə proqramı dəstəklənib saxlanmışdır, çünki bu proqramlar qiymətli bilik və təcrübə mənbəyi təklif edir və ətraf əraziləri gücləndirmək səyləri qoyulduqca insan resursları rezervuarı kimi çıxış edir. Bu hədəfin izlənməsi, həmçinin, çox vaxt, əhəmiyyətli irəliləyişin baş vermiş olduğu klasterlərə qonşu olan açılmamış klasterlərdə yeni böyümə proqramlarının meydana çıxması ilə nəticələnəcəkdir. Bu cür yardım axını öz kökləri ilə İlahi Plan Lövhlərində verilmiş zəruri imperativlərə gedib çıxır.

*Böyük sayların əhatə edilməsi və mürəkkəbliyin idarə olunması*

1. Baxmayaraq ki, klasterdə böyümə proqramı hələ kövrək olanda, bir ovuc fərdlər ola bilər ki, orada böyümənin irəliləməsinə cəlb olunmuş olsunlar və iştirakçılar ancaq bir neçə ailədən gəlmiş olsunlar, böyümə proqramı intensivliyə çatanda, bu insanların sayı, gözləmək olar ki, artmış olacaq: genişlənmə və möhkəmlənmə işində fəal olanların sayı onlarla ölçülərsə, iştirakçıların sayı yüzü keçə bilər. Lakin daha böyük saylara çata bilmək – yüz və ya daha çox insanı səfərbər etmək ki, onların xidməti onları bir neçə yüz hətta minlərlə əlaqələndirir – əhəmiyyətli mürəkkəblik artımına uyğunlaşmaq qabiliyyəti tələb edir.
2. Böyümə prosesi intensivlik almağa davam etdikcə, dostların mənalı söhbətlərlə məşğul olmaqda səyləri onları çoxlu sosial məkanlara gətirir və imkan verir ki, geniş sayda insanlar təlimlərlə tanış olsunlar və onlar cəmiyyətin yaxşılaşmasına verə biləcəkləri töhfəyə ciddi baxsınlar. Bundan əlavə, getdikcə daha çox evlər, hər birinin də ilahi hidayət nurunun yayılması nöqtəsinə çevrilməsilə, icma quruculuğu fəaliyyətləri yeri kimi təklif olunur. İnstitut prosesi, tsikldən tsiklə, onların arasında tam institut ardıcıllığını, bəzən də yüksək intensivliklə keçirən və bacarıqla aparıcı kimi xidmət edən artan sayda dostlar tərəfindən dəstəklənir. Beləliklə, insan resursu inkişafı minimal fasilə ilə davam edir və davamlı olaraq böyüyən işçi hövzəsi yaradır. Hərçənd o, klasterin müxtəlif diapazonda sakinlərini cəlb edir, amma onun kurslarını keçənlərin çox böyük hissəsi çox vaxt gənclər olur. Allahın Sözünün transformativ təsiri, icmanın fəaliyyətlərinin necəsə həyatına toxunduğu çoxlu insanlar tərəfindən yaşanır. Xidmət yoluna başlayan insanların axını böyüdükcə, dostların icma quruculuğu səylərinin bütün cəhətlərində əhəmiyyətli tərəqqi əldə edilir. Yeniyetmə qrupları animatorlarının və uşaq dərsi müəllimlərinin sayı, bu iki həyati vacib proqramın genişlənməsini qidalandırmaqla, dəfələrlə artır. Uşaqlar bir sinifdən digərinə keçir, yeniyetmə qrupları isə ildən ilə inkişaf edir və cəmiyyətə xidmət etməyi öyrənməyin əsasını qoyurlar. Yerli Ruhani Məhfillərin dəstəyi ilə güclənən klaster agentlikləri iştirakçıları təlim-tərbiyə prosesinin bir mərhələsindən digərinə təbii olaraq keçmələrini təşviq edir və yetişdirir. Böyük sayda insanları qarşılamağa qadir olan təlim-tərbiyə sistemi özünün bütün tərkib elementləri ilə indi klasterdə möhkəm kök salır.
3. Bu cür tərəqqi klasterdə harada yaşamalarından asılı olmayaraq dostlardan uzlaşdırılmış səylər tələb edir. Bununla belə, indiki Planın təcrübələri göstərir ki, geniş sayda insanları əhatə edə bilən hərəkət modeli əsas etibarilə daha çox qonşuluq və kəndləri – bunlar o yerlərdir ki, orada ruhani güclərin konvergensiyası müəyyən əhali kontingentində sürətli dəyişiklik yaradır – bir nöqtəyə gətirmək üçün işləməkdən gəlir ki, orada onlar intensiv fəaliyyəti dəstəkləyib saxlaya bilərlər. Hər yerdən olan özək fərdlər qrupu oranın sakinlərində qabiliyyət yaratmaq prosesi üçün məsuliyyət qəbul edirlər. Əhalinin geniş bir kəsimi söhbətlərə cəlb olunmaqdadır və fəaliyyətlər dərhal bütöv qruplara – dostlar və qonşular qrupu, gənclərin dəstələri, bütöv ailələrə – açılır və onları ətraflarındakı cəmiyyətin necə yenidən qurulmasını başa düşməyə qabil edir. Kollektiv ibadət üçün toplaşma praktikası, bəzən də dan yeri duaları üçün, hamıda Həzrət Bəhaullahın Vəhyi ilə daha dərin əlaqə bəsləyir. Hökm sürən vərdişlər, adətlər və ifadə tərzlərinin hamısı dəyişikliyə məruz qalır – bu isə çoxlu ruhlarda üzə çıxan daha dərin transformasiyanın zahiri təzahürüdür. Onları bir-birinə bağlayan tellərdə daha çox sevgi görünür. Qarşılıqlı dəstək, əlaqə, bir-birinə xidmət fəaliyyətlərə cəlb olunmuş insanlar arasında meydana çıxan canlı mədəniyyətin xüsusiyyətləri kimi irəli çıxır. Bu cür yerlərdə dostlar böyümə prosesini klasterin müxtəlif hissələrinə yaymaqda klaster agentliklərinə kömək edirlər, çünki onlar başqalarını da artıq özlərinin gördükləri transformasiya baxışı ilə tanış etməyə can atırlar.
4. Fəaliyyətlərinin gedişində inananlar konkret etnik, tayfa, yaxud başqa bir qrupu təmsil edən fərqli əhali arasında həssaslıqla qarşılaşırlar ki, bu əhali kiçik bir məkanda məskunlaşa, yaxud klaster boyunca və ya onun xaricində yayıla bilər. Bu cür əhali Əmri qəbul etdikdə və onun yetişdirici təsiri ilə canlandıqda yaranan dinamika haqqında öyrənməli çox şey var. Allahın Əmrinin irəliləməsi üçün bu işin vacibliyini vurğulayırıq: hər bir xalqın Həzrət Bəhaullahın Dünya Nizamında bir payı vardır və hamı insanlığın birlik bayrağı altında toplaşmalıdır. Bu erkən mərhələlərdə, bir əhaliyə çıxmaq və qabiliyyət yaratmaq prosesində onun iştirakını bəsləmək üçün sistematik səy, o əhalidən olan insanların özləri bu səyin önündə getdikdə nəzərəçarpacaq dərəcədə sürətlənir. Bu fərdlər öz cəmiyyətlərində, qoyulmaqda olan səyləri möhkəmləndirə biləcək qüvvələr və strukturlar barədə xüsusi bəsirətə malik olacaqlar.
5. Klasterdə böyümə irəli getdikcə, təlim institutunun təşkilati sxeminə daha böyük tələblər qoyulur. İndi əlavə koordinatorlar lazımdır ki, onların bəziləri səylərini klasterin hansısa konkret bir hissəsində cəmləşdirə bilərlər. Lakin bu digər bir administrasiya təbəqəsi ilə nəticələnməməlidir. Koordinatorlar komandada işləməyə başladıqda və bəzən digər qabiliyyətli fərdlərin köməyindən istifadə edərək əməkdaşlıqla daha çox şeylərə nail olmaq olar. Bu komandalar çərçivəsində davamlı qarşılıqlı fəaliyyət və təcrübə mübadiləsi stabil olaraq anlayışı zənginləşdirir və onların xidmətlərinin effektivliyini yüksəldir. Koordinatorlar, həmçinin, aşkar edirlər ki, əgər uşaq müəllimləri, animatorlar və aparıcı kimi xidmət edən və bir-birlərinə yaxın yaşayan dostlar xidmət etdikləri şəraitlərdə kiçik qruplarda görüşə bilir və bir-birlərinə kömək edirlərsə, onların səyləri xeyli yüksələ bilər.
6. Bu arada Ərazi Təbliğ Komitəsi yeni funksiya səviyyəsinə qalxır. O indi bütün klasterdə vəziyyətin daha da hərtərəfli oxunması ilə məşğuldur: bir tərəfdən, icmanın qabiliyyətlərini və dayanıqlı böyümənin doğurduğu təsirləri dəqiq qiymətləndirir, digər tərəfdən isə, uzun vədədə icma quruculuğu üçün müxtəlif sosial gerçəkliklərin nələri ifadə etməsini başa düşür. Hər bir tsikldə qurduğu planlarda, Komitə əsas etibarilə genişlənmə və möhkəmlənmə işinin böyük hissəsini üzərlərinə götürənlərə arxalanır, lakin fəaliyyət modeli ilə hansısa bir yolla əlaqəli olanların sayı indi böyük olduğundan, bir sıra suallar daha təxirəsalınmaz olur: təbliğ hədəflərinin dəstəklənməsində bütün inananları necə səfərbər etməli; dərinləşmədən və onları icma ilə bağlayacaq müzakirələrdən faydalanacaq dostlara sistematik ev ziyarətlərini necə təşkil etməli; uşaqların və yeniyetmələrin valideynləri ilə ruhani bağları necə möhkəmlətməli; Əmrə münasibətdə xoşməramlılıq göstərən, lakin hələ onun fəaliyyətlərində iştirak edəcək insanların maraqlarını necə inkişaf etdirməli. Dua məclislərinin daha da genişlənməsini irəlilətmək isə başqa bir qayğıdır, belə ki, yüzlərlə, son nəticədə, minlərlə insan, öz ailələri və qonşuluqlarının əhatəsində ibadətlə məşğul olsunlar. Sonda, Komitə, əlbəttə, icmanın səylərinin əhatə dairəsini davamlı olaraq genişləndirməyə çalışır ki, daha və daha çox insanlar Həzrət Bəhaullahın müjdəsi ilə tanış olsunlar. Özünün işi ilə bağlı olan mürəkkəbliklərin idarə edilməsində – buraya statistik məlumatın toplanması və təhlili, habelə, çeşidli digər vəzifələr daxildir – komitə üzvlərindən əlavə digər fərdlərin də köməyindən istifadə edir. Bu mürəkkəbliklər də Yerli Ruhani Məhfillərlə getdikcə daha sıx əməkdaşlıq tələb edir.
7. Yerli Ruhani Məhfil isə öz tərəfindən, fəaliyyətlərdə iştirak edənlərin sayının artmasına cavab olaraq, genişlənən icmanın adından çoxlu məsuliyyətləri yerinə yetirmək üçün öz qabiliyyətini artırır. O bir mühit yaratmağa çalışır ki, orada hamı icmanın ümumi işinə töhfə verməyə təşviq olunur. O, klaster agentliklərinin öz planlarını yerinə yetirməsində müvəffəqiyyətlərini görməyə can atır və öz ərazisində şəraitlə yaxından tanışlığı onu qabil edir ki, yerli səviyyədə qarşılıqlı təsirdə olan proseslərin inkişafını bəsləsin. Bunu nəzərdə tutaraq, o, dostları kampaniyalarda və düşünmə-təhlil görüşlərində bütün ürəkləri ilə iştirak etməyə sövq edir, ərazidə təşkil olunan təşəbbüslər və tədbirlər üçün maddi resurslarla təchiz edir və digər yardımlar göstərir. Məhfil, həmçinin, yeni inananların həssaslıqla bəslənməsinə olan ehtiyaclara diqqət verir və onların icma həyatının müxtəlif boyutları ilə nə vaxt və necə tanış edilmələrinə baxır. Onların institut prosesində iştirakını təşviq etməklə, o bunu təmin etməyə çalışır ki, lap başlanğıcdan onlar, yeni bir dünya qurmaq kimi nəcib səylərində özlərini bir protaqonist kimi görsünlər. O bunun qayğısına qalır ki, On Doqquz Gün Ziyafətləri, Müqəddəs Günlərin qeyd edilməsi və Bəhai seçkiləri icmanın yüksək ideallarının gücləndirilməsi, onun müştərək öhdəlik hissinin möhkəmləndirilməsi, onun ruhani xarakterinin bərkidilməsi üçün imkanlara çevrilsin. İcmanın üzvlərinin sayı artdıqca, Məhfil bunun üzərində düşünür ki, bu cür görüşləri necə desentralizə etsin ki, bu vacib tədbirlərdə getdikcə daha çox iştirakı asanlaşdırsın.
8. İnkişaf etmiş klasterlərin nəzərəçarpan xüsusiyyəti bir öyrənmə halətidir ki, bütün icmaya sirayət edir və təsisat qabiliyyətinin inkişafına təkan verir. Metoda, yanaşmaya və ya tam prosesə baxış verən məlumatlar fəaliyyət məkanlarına və əksinə davamlı olaraq axır. Bu öyrənmələrin əksər hissəsinin təqdim edildiyi klaster səviyyəli düşünmə-təhlil görüşləri çox vaxt daha kiçik ərazi görüşləri ilə tamamlanır ki, bu da iştirakçılar arasında güclü məsuliyyət hissi doğurur. Bu kollektiv sahiblik hissi tsikldən tsiklə daha da görünən olur – gələcək nəsillər boyu öz ruhani inkişafları üçün məsuliyyət götürən vahid insan toplusunun doğurduğu qüvvə. Və onlar belə etdikcə, onların regional və milli bəhai təsisatlarından və onların agentliklərindən aldıqları dəstək kəsilməz sevgi axını kimi qəbul edilir.
9. Əhalinin həyatı üçün Vəhyin nələri ifadə etməsi barədə həm resursların, həm də şüurluluğun yüksəlməsinin təbii nəticəsi sosial fəaliyyətin ilkin təkan tərpənişləridir. Çox vaxt bu tipli təşəbbüslər orqanik olaraq yeniyetmələrin ruhani gücləndirilməsi proqramından doğur, ya da icma yığıncaqlarında yerli şərait haqqındakı məşvərətlərdən qaynaqlanır. Bu cür səylərin aldıqları formalar müxtəlifdir və məsələn, uşaqlara müəllim köməyi, ətraf mühitin fiziki olaraq yaxşılaşdırılması layihələri, sağlamlığın yaxşılaşdırılması və xəstəliklərin qarşısının alınması fəaliyyətlərini ehtiva edir. Bəzi təşəbbüslər getdikcə dayanıqlı olur və tədricən böyüyür. Müxtəlif yerlərdə sıravi səviyyədə icma məktəblərinin təsis edilməsi uşaqların lazımi təhsil almaları barədə, yüksək qayğıdan və onun təbii olaraq institut materiallarının öyrənilməsindən qaynaqlanan vacibliyindən doğmuşdur. Bir halda dostların səyləri ətrafda işləyən bəhai-ilhamlı təşkilatın işi ilə xeyli dərəcədə gücləndirilə bilər. Başlanğıcda sosial fəaliyyətin nümunəsi nə qədər mütəvaze olsa da, bu, insanların özlərində çox kritik bir qabiliyyəti yetişdirməyin göstəricisidir, o qabiliyyət ki, gələcək əsrlər üçün onda sonsuz potensial və əhəmiyyət var: Vəhyi sosial mövcudluğun çoxsaylı boyutlarına necə tətbiq etməyi öyrənmək. Bütün bu cür təşəbbüslər həm də fərdi və kollektiv səviyyədə, daha geniş icma çərçivəsində vüsət almış diskurslarda iştirakı zənginləşdirməyə xidmət edir. Gözlənildiyi kimi, dostlar cəmiyyətin həyatına daha da çox cəlb olunmaqdadırlar – bu bir inkişafdır ki, klasterdəki hərəkət modelinin lap əvvəlindən ona xasdır, amma indi daha çox nəzərə çarpır.
10. Əhalinin hərəkatının bu səviyyəyə qədər gəlib çatması onu göstərir ki, bunu yaradan proses kifayət qədər güclüdür ki, qabiliyyət yaratma səylərinin bütün cəhətlərində yüksək iştirak səviyyəsinə nail olsun və onu saxlasın və onun ortaya çıxardığı mürəkkəblikləri idarə etsin. Bu dostların keçməli olduqları başqa bir əlamətdar mərhələdir ki, klasterdə böyümə prosesinin başlamasından bəri silsilədə üçüncüdür. Bu, – kişi və qadın, gənc və yaşlı – insanları öz ruhani və sosial transformasiyaları işinə cəlb edə bilən dinamik icma həyatı modelinin bir-birinin ardınca bir mərkəzdən o birinə uzanması üçün bir sistemin meydana çıxmasını göstərir. Bu artıq bir sıra sosial-iqtisadi vəziyyətləri əhatə edən iki yüz klasterdə yetişmişdir və biz gözləyirik ki, qarşıdan gələn Planın sonunda bu daha bir neçə yüz klasterdə müşahidə olunacaqdır. Bu bir gələcəkdir ki, başqa yerlərdə minlərlə klasterlərdə işləyən dostlar ona can ata bilərlər.
11. Böyümənin bu səviyyəyə qədər irəlilədiyi bəzi klasterlərdə hətta daha şövqləndirici inkişaf baş vermişdir. Bu klasterlərdə elə yerlər vardır ki, bütün əhalinin əhəmiyyətli bir faizi indi icma quruculuğu prosesinə cəlb olunmuşlar. Məsələn, kiçik kəndlər vardır ki, orada institut bütün uşaqları və yeniyetmələri onun proqramlarında iştiraka cəlb edə bilmişdir. Fəaliyyətin hüdudları geniş olanda, Əmrin sosial təsiri daha aşkar görünür. Bəhai icması insanların həyatında fərqli bir mənəvi-əxlaqi səs kimi yüksək mövqeyə malikdir və öz ətrafındakı diskurslara, deyək ki, gənc nəsillərin inkişafı, məlumatlı bir perspektiv verməyə qabildir. Ətraf cəmiyyətdən olan hakimiyyət fiqurları Həzrət Bəhaullahın təlimlərindən ilhamlanmış sosial fəaliyyət təşəbbüslərindən qaynaqlanan bəsirət və təcrübədən istifadə etməyə başlayırlar. Bu təlimlərdən təsirlənən, ümumi rifah barədə söhbətlər getdikcə əhalinin daha böyük kəsiminə o dərəcədə nüfuz edir ki, onda o nahiyədə ümumi diskursa onun təsiri hiss edilə bilər. Bəhai icmasının xaricində, insanlar Yerli Ruhani Məhfillərə işıqlı hikmət qaynağı kimi baxmağa başlayırlar ki, onlar da ona aydınlanma üçün üz tuta bilərlər.
12. Biz etiraf edirik ki, bu kimi inkişaflar çox klasterlər, hətta fəaliyyət modelinin böyük sayları əhatə etdiyi klasterlər üçün uzaq məsafəli bir baxışdır. Lakin bəzi yerlərdə, bu indiki anın işidir. Bu cür klasterlərdə, dostlar böyümə prosesini dayanıqlı etməklə məşğul olmaqda davam edərkən, Bəhai səylərinin digər boyutları onlardan getdikcə daha çox diqqət payı tələb edir. Onlar çiçəklənən yerli əhalinin, tərkibi olduqları cəmiyyəti necə transformasiya etdirə biləcəyini başa düşməyə çalışırlar. Bu, görünən gələcək üçün yeni bir öyrənmə hüdudu olacaqdır və orada bəsirətlər yaranacaqdır ki, ondan bütün bəhai dünyası faydalanacaqdır.

*Gənclərin potensialının azad edilməsi*

1. Gənclərin xidmət meydanında heyranedici qəhrəmanlıqları cari Planın ən gözəl meyvələrindən biridir. Əgər gənclərin qeyri-adi bir potensiala malik olduqları barədə bir sübut lazım olardısa, bu sübut təkzibedilməz bir şəkildə gətirilmişdir. 2013-cü ildə keçirilmiş gənclər konfranslarından sonra, klasterlərdə həyata keçirilən işə verilən enerji dalğası aydın göstərir ki, İsmi-Əzəmin icması gənc insanların ən yüksək canatmalarına necə forma verməyə qabildir. Biz bunu görməkdən necə də məmnunuq ki, bu konfranslardakı 80 000-dən çox gəncin iştirakından sonra, əlavə 100 000 də gənc o zamandan bəri keçirilmiş bir sıra yığıncaqlarda iştirak etməklə onlara qoşulmuşdur. Sayı artan bu kontingentlərin icmanın fəaliyyətlərinə tam cəlb olunmalarını təşviq etmək tədbirləri yeni Planın əsas bir komponenti olmalıdır.
2. Gənclərin şövqlü iştirakı, həmçinin bu faktı da qabartdı ki, dostların çıxmaq istədikləri hər bir həssas əhalinin ən tez reaksiya verən elementi onlardır. Bununla bağlı öyrənilmiş şey, cəmiyyətlərinin yaxşılaşmasına verə biləcəkləri töhfədən gənc insanların agah olmalarına necə kömək etmək olmuşdur. Anlayış səviyyəsi yüksəldikcə, onlar özlərini getdikcə daha çox bəhai icmasının məqsədləri ilə eyniləşdirir və öz enerjilərini görülməkdə olan işə həsr etmək həvəslərini ifadə edirlər. Bu istiqamətlərdə baş verən söhbətlər, həyatlarının indiki zamanında onların ixtiyarında olan fiziki və ruhani güclərin necə başqalarının, xüsusilə də gənc nəsillərin ehtiyaclarının ödənilməsinə yönəldilə biləcəyi barədə onlarda maraq oyadır. İndi klaster səviyyəsində, hətta qonşuluq və ya kənd səviyyəsində daha tez-tez keçirilən gənclər üçün xüsusi yığıncaqların bu davamlı söhbətlərə intensivlik gətirməkdə ideal tədbirlər olması özünü doğrultmuşdur və bu yığıncaqlar getdikcə daha da bir çox klasterlərdə fəaliyyət tsikllərinin ümumi xüsusiyyəti olur.
3. Təcrübə göstərir ki, cəmiyyətin yaxşılaşmasına töhfə vermək barədə müzakirələr, əgər onlar ruhani mövzuların araşdırılmasını istisna edirsə, motivasiyanın dərin qatlarına toxuna bilmir. “Etmək,” qalxıb xidmət etmək və yoldaşları müşayiət etməyin vacibliyi “olmaq”la ilahi təlimlər barədə insanın özünün anlayışını yüksəltmək, həyatında ruhani keyfiyyətləri əks etdirmək ilə ahəngə gətirilməlidir. Ona görə də, Əmrin insanlıq barədə baxışı və onun missiyasının yüksək xarakteri ilə tanış olduqdan sonra gənclər təbii olaraq xidmət arzusu hiss edirlər, təlim institutları isə bu arzuya dərhal cavab verirlər. Doğrudan da, gənclərin qabiliyyətinin açılması hər bir təlim institutu üçün müqəddəs bir vəzifədir. İnkişaf etdikcə, hələ o qabiliyyəti bəsləmək isə Əmrin hər bir təsisatının məsuliyyətidir. Təşəbbüs göstərmək üçün gənclərin göstərdikləri həvəs, onlar hansı hərəkət xəttini seçirlərsə seçsinlər, bu faktın üzərinə kölgə sala bilər ki, onların, təsisatların və klasterdəki agentliklərin ilkin addımlardan da sonra dəstəyinə ehtiyacları vardır.
4. Gənclər bu cəhətdən də, öyrənmələrini davam etdirməklə məşğul olmaq və xidmətlərini müzakirə etmək, bir-birlərinin səylərini gücləndirmək və dostluq çevrəsini daha da genişləndirmək barədə düşünərək qətiyyət yaratmaq üçün bir araya gələrək bir-birlərini dəstəkləyirlər. Yaşıdlar şəbəkəsi tərəfindən bu yolla təklif olunan təşviq gənc insanları konsumerizm və mübtəlalıq yaradan əyləncə tələlərinə doğru çağıran şirnikdirici səslərə çox lazımlı olan alternativlə, habelə başqalarını qaralamaq çağırışlarına “əks bir çağırışla” təchiz edir. Bu, məhz tükəndirici materializmin və parçalanan cəmiyyətlərin fonundadır ki, yeniyetmə proqramı bu zamanda özünün xüsusi dəyərini göstərir. O, gənclərə, xüsusilə özlərindən balacaları hədəfə alan korroziv güclərə qarşı durmaqda kömək etmək üçün ideal bir meydan təklif edir.
5. Gənclər xidmət yolunda irəlilədikcə, onların səyləri çox rəvan bir şəkildə, klaster fəaliyyətlərinə inteqrasiya olunur, və nəticə olaraq, bütün icma bir bütöv kimi çiçəkləyir. Gənc insanların valideynlərinə çıxmaq icma quruculuğunu möhkəmlətməyin təbii bir yoludur. Təsisatlar və agentliklər gənclərin potensialını sistematik olaraq realizasiya etmək yollarını tapmaq üçün öz qabiliyyətlərini yüksəltmək kimi meydanoxuyucu məsələ qarşısındadırlar. Bu yaş qrupunun şəraiti və dinamizmi barədə geniş agahlığa malik olmaqla, onlar buna müvafiq planlaşdırma aparmağa qabildirlər – məsələn, bəlkə də gənclər yığıncağından dərhal sonra kursları intensiv keçmək üçün gənclərə imkan yaratmaq. Hərəkətli gənclər dəstəsindən gələn enerji klasterdə işin tempinin sürətlənməsinə imkan verir.
6. Xidmət yolunda verəsi şeyləri çox olanlardan böyük şeylər gözləmək doğru olsa da, dostlar yetkinliyə çatmağın özü ilə gətirə biləcəyi şeylərə dar baxış qəbul etməkdən özlərini qorumalıdırlar. Hərəkət azadlığı və vaxtlarının olması çox gəncləri qabil edir ki, icmanın bilavasitə ehtiyaclarına uyğun yollarla xidmət etsinlər, lakin onlar böyüyüb iyirmili yaşlarına çatdıqda onların qarşısındakı üfüqlər genişlənir. Uzlaşmış bir həyatın eyni dərəcədə tələbkar və yüksək dərəcədə dəyərli digər boyutları onların diqqətini almaq üçün güclü tələb qaldırırlar. Çoxları üçün, dərhal sonrakı prioritet, qarşılarındakı imkanlara uyğun olaraq akademik və ya peşə təhsilini davam etdirmək olacaq və cəmiyyətlə qarşılıqlı əlaqə üçün yeni məkanlar açılacaq. Bundan əlavə, gənc qadınlar və kişilər Uca Qələmin “izdivaca girin ki, sizlərdən Mənim bəndələrim arasında Məni zikr edəcək şəxs” doğulsun və “sənət və peşə ilə məşğul olun” nəsihətinin çox iti şəkildə fərqində olurlar. Peşə ilə məşğul olaraq gənclər öz sahələrinə töhfə verməyə cəhd edir və ya hətta o sahəni Vəhyi davamlı öyrənmələrindən aldıqları baxışlar işığında irəlilədir və işlərində bütövlük və mükəmməllik nümunəsi olmağa çalışırlar. Həzrət Bəhaullah “ruzilərini öz sənətləri ilə qazanan, özünə və aləmlərin Rəbbi olan Allah sevgisi üçün qohumlarına xərcləyən”ləri tərif edir. Gənclərin bu nəsli, çiçəkləyən icmaların təməlini möhkəmləndirəcək ailələr quracaqlar. Onların Həzrət Bəhaullaha artan məhəbbətləri və Onun çağırdığı meyarlara şəxsi öhdəlikləri ilə onların uşaqları “analarının südü ilə qarışmış” Allaha məhəbbəti alacaq və həmişə Onun ilahi qanununun pənahını axtaracaqlar. Bu halda, aydındır ki, Bəhai icmasının gənc insanlara münasibətdə məsuliyyəti onlar birinci dəfə xidmətə başlayanda bitmir. Yetişkin həyatlarının istiqaməti barədə onların verdikləri əhəmiyyətli qərarlar bunu müəyyən edəcək ki, Allahın Əmrinə xidmət onların gənclik illərinin ancaq qısa və unudulmaz bir fəsli idi, yoxsa onların yer üzündə mövcudluqlarının tərpənməz mərkəzi, vasitəsilə bütün əməllərin fokusa gəldiyi bir linza idi. Biz, ailələrin, icmaların, agentlik və təsisatların müzakirələrində gənclərin ruhani və maddi perspektivlərinə lazımi çəkinin verilməsinin təmin edilməsində sizə və sizin köməkçilərinizə güvənirik.

*Təsisat qabiliyyətinin yüksəldilməsi*

1. Hazırkı Planın tələbləri – minlərlə yeni böyümə proqramlarının qurulması və mövcud olanların gücləndirilməsi – milli və regional təsisatlardan, habelə, sizlərdən, bir möhkəmlik və koordinasiya məharəti tələb etdi. O tələblərin qarşılanması Planın üç protaqonisti – fərd, icma və təsisatlar arasındakı müştərək əməkdaşlıq ruhu ilə mümkün oldu. Bu ruh, hər bir vacib təşəbbüsün, o cümlədən, seçilmiş ölkələrdə pionerlər yerləşdirmək üçün xüsusi təşəbbüslər və əlbəttə, 114 gənclər konfransının təşkilinin zəruri şərti idi. Vüsət alan sevincli xidmət münasibəti, çeviklik və şəxsi tərcihlərdən inqita hətta rutin inzibati fəaliyyətlərə bir müqəddəslik keyfiyyəti verdi. Gələn Planın təzə tələbləri, şübhəsiz, Bəhai təsisatlarının qabiliyyətini daha da sınağa çəkəcək, amma nə olursa olsun, onlar birlikdə işləyənlərin hamısının arasında bu vəhdət ruhunu mütləq qoruyub saxlayacaqlar.
2. Əvvəl qeyd edildiyi kimi, klasterlərin kontinuum üzrə hərəkatı, təsisatlar tərəfindən klaster agentliklərini yönəltmək və dəstəkləmək və zəruri olduqca resurslarla təchiz etmək üçün bir təəhhüdün olmasından asılıdır. Bu iş Regional Bəhai Şuralarının və regional təlim institutlarının mühüm bir məsuliyyətidir. Son beş ildə şuraların sayı, böyüyən ehtiyacı və bu səviyyədə görülməli olan iş üçün artan qabiliyyəti əks etdirərək 170-dən 203-ə qalxdı və Şuraların hələ formalaşacağı bəzi ölkələrdə regional komandaların təyin edilməsi kimi, gələcək şuraların meydana çıxmasını gözləyərək təcrübə əldə etmək üçün spesifik addımlar atıldı. Böyük əraziyə malik bəzi regionlarda Şuralar bitişik klaster qruplarının inkişafının bəslənməsi üçün tədbirlər görmüşlər. Bu arada, regional Şuraların yaradılmasını tələb etməyən kiçik ölkələrdə Milli Məhfillər klasterlərin irəliləməsi üçün onlara kömək edilməsi yollarına artan diqqət verirlər, bəzi hallarda bu vəzifə həvalə edilmiş işçi qruplar yaradırlar; siz bu sahədə öyrənməni stimullaşdırmağa təşviq olunursunuz ki, zamanı gələndə, Şuraların öz ölkələrində etdiklərinə çox yaxın bir yolla bu məsuliyyəti üzərlərinə götürəcək formal strukturlar yaradıla bilsin. Və Şuralarla olduğu kimi, milli səviyyədə meydana çıxan hər hansı belə bir struktur da, biz nəzərdə tuturuq ki, Müşavirlər təsisatı ilə qarşılıqlı fəaliyyətdən faydalanacaq.
3. Öz vəzifələrini səmərəli şəkildə yerinə yetirmək üçün regional və milli təsisatlar sıravi səviyyədəki inkişaflardan və tərəqqisini izlədikləri klasterlərdə nələrin öyrənilməkdə olduğu barədə tam agah qalmalı olacaqlar. Klasterlərin hərəkatı və yurisdiksiyalarında olan institutun işi barədə məlumata vaxtında çıxış təsisatlara lazımdır ki, öz agentliklərini dəstəkləsinlər və məsələn, pionerlərin yerləşdirilməsi, fondların ayrılması, bəhai ədəbiyyatının yaradılması və paylanması, təsisat görüşlərinin planlaşdırılması kimi məsələlər barədə çoxlu qərarlarını versinlər; bu imkan verir ki, onlar öz icmalarının vəziyyətini dəqiqliklə oxusunlar, və dostların enerjisini o anın ehtiyaclarını ödəməyə yönəldəndə aydın başa düşülmüş ehtiyaclar əsasında hərəkət etsinlər. Müxtəlif intervallarla, Milli Ruhani Məhfil sizinlə məşvərət edərək, öyrənilmiş dərslərin, xüsusilə, klaster və regional səviyyələrdə təşkilati sxemlərlə bağlı müəyyən cəhətlərini formal olaraq qəbul etmək və yaymağın məsləhətli olduğunu görə bilər. İcmanın toplanan təcrübəsi barədə yaxşı məlumatlı olmaq ehtiyacı bir neçə regional Şurası olan böyük ölkələrdə, xüsusən də, Məhfil institutun idarə olunması işini Şuralara həvalə edəndə Milli Məhfillər üçün xüsusi mənalar daşıyır. Burada, Məhfili bütün regionlar boyunca öyrənilməkdə olanların əsaslı təhlili ilə təmin etmək üçün milli səviyyədə yeni tədbirlər görülməsi zəruri olmuşdur.
4. Əlbəttə, son nəticədə Milli Ruhani Məhfil Bəhai icmasının inkişafının bütün cəhətlərinin bəslənməsi üçün məsuldur. Hərçənd onun özü müxtəlif hərəkət xətlərini izləyir, çox hallarda o bu məsuliyyəti, Regional Şuraların və ya xüsusi agentliklərin onlara həvalə edilmiş fəaliyyət sahələrini irəlilətmək üçün addımlar atmağa qabil etməyi təmin etməklə yerinə yetirirlər. Dostların qabiliyyətləri artdıqca və icmanın ölçüsü böyüdükcə, özünün çoxsaylı boyutları ilə, Milli Məhfilin işi də müvafiq olaraq daha mürəkkəb olur. Ona görə də, qarşıdakı Planda təsisatların qarşısındakı vəzifənin böyüklüyünə baxdıqda, Milli Məhfillər, həmçinin Şuralar sizinlə əməkdaşlıqda dövri olaraq baxacaqlar ki, böyümə prosesini daha yaxşı dəstəkləyə bilmək üçün onların inzibati əməliyyatları və doğrudan da, işlərinin elementləri dəyişdirilə bilər, yaxud daha da yüksəldilə bilər.
5. Yüksək funksiya göstərmək səviyyəsinə nail olmaq eynilə təlim institutlarının da təxirəsalınmaz qayğısıdır. Minlərlə klasterdə böyümə proqramlarını möhkəmlətmək və onların intensivləşməsini dəstəkləyib saxlamaq üçün icmanın səyləri bu agentliklər üzərində ağır tələblər qoyacaqdır. Əlbəttə, onların fokusu izlədikləri üç mərhələli təlim-tərbiyə prosesinin açılması və hər bir mərhələ ilə bağlı öyrənmə prosesinin gücləndirilməsidir ki, həm institut fəaliyyətlərinin keyfiyyəti, həm də onların daim artan sayları əhatə etməsi davamlı olaraq artsın. Hərçənd institutların gündəlik əməliyyatları izləməsi vacibdir, lakin nail olunmalı olanların miqyası tələb edir ki, onlar da strategiya məsələləri ilə məşğul olsunlar. Təlim İnstitutu şurası milli və ya regional koordinatorlarla, habelə Köməkçi Heyət üzvləri ilə, klasterdə fəaliyyətin necə güc yığması, onun necə adekvat şəkildə təchiz olunmalı olması, müxtəlif şəraitlərdə hansı yanaşmaların səmərəliliyinin sübut olunması və təcrübələrin necə bölüşülməsi barədə davamlı məsləhətləşmələri saxlamalıdırlar. Biz, bu kollaborativ qrup tərəfindən yığışıb uşaq dərslərinin, yeniyetmə qruplarının və dərnəklərinin irəlilədilməsi ilə bağlı sıravi səviyyədə meydana çıxan bəsirətləri tətbiq etmək üçün sistematik və fokuslanmış səyləri nəzərdə tuturuq. İnstitutun işinin digər boyutlarına – klaster səviyyəsində koordinasiya sxemi, koordinatorların qabiliyyətlərinin yüksəldilməsi, statistika və maliyyənin idarə edilməsi kimi boyutlara – fikir verilməsi də çox mühüm olacaqdır. Sizin təlim institutları ilə işinizdə, şübhəsiz, istəyəcəksiniz ki, dünyanın eyni hissəsində, digər institutların təcrübəsindən onların istifadə etmələri üçün tədbir görəsiniz. Yeniyetmə proqramı barədə öyrənmənin yayılması üçün meydançalar da yaxın ölkə və ya regionların institutları üçün zəngin bəsirət mənbəyi təklif edir.
6. Təsisatlar və agentliklər hər bir ölkədə genişlənmə və möhkəmlənmə proseslərini sürətləndirməyə çalışarkən, maliyyə resursları məsələsi əlbəttə ki, yüksək diqqət tələb edəcəkdir. Doğrudan da, qarşıdan gələn illərdə təsisat qabiliyyətinin yüksəldilməsinin vacib bir cəhəti yerli və milli fondların davamlı inkişafı olacaqdır. Bunun baş verməsi üçün, dostların böyük əksəriyyəti dəvət olunmalıdırlar ki, bütün inananların Əmrin işini öz vəsaitləri ilə dəstəkləmək və sonra öz maliyyə işlərini təlimlərin işığında idarə etmək məsuliyyətlərinə yenidən baxsınlar.
7. Həzrət Bəhaullahın öngördüyü gələcək sivilizasiya, çiçəklənən bir sivilizasiyadır ki, orada dünyanın nəhəng resursları insanlığın alçaldılmasına və dağılmasına deyil, yüksəlməsinə və regenerasiyasına yönəldiləcəkdir. Ona görə də Fonda ianə vermək aktı dərin məna ilə doludur: bu o sivilizasiyanın gəlişinin sürətləndirilməsinin praktiki bir yoludur, zəruri bir yol, çünki Həzrət Bəhaullahın Özünün izah etdiyi kimi, “Əbədi Həqiqət olan Kəs – şanı ucalsın Onun – yer üzündə hər bir işin yerinə yetirilməsini maddi vəsaitlərdən asılı etmişdir”. Bəhailər maddi işlərinin kəskin şəkildə pozulduğu bir cəmiyyətin içində həyat sürürlər. Əmrin Fondlarına müntəzəm ianə vermək vərdişi – o cümlədən, xüsusilə müəyyən yerlərdə natural formada olan ianələr – icmanın rifahı və Əmrin tərəqqisi barədə şəxsi qayğı hissindən qaynaqlanır və onu gücləndirir. İanə vermək vəzifəsi, elə təbliğ vəzifəsi kimi, Bəhai kimliyinin imanı möhkəmləndirən fundamental bir cəhətidir. Fərdi inananın fədakar və səxavətli ianələrinə, icmanın Əmrin ehtiyacları barədə irəlilətdiyi kollektiv anlayışlılığa və Əmrin təsisatları tərəfindən maliyyə resurslarının qayğı ilə yönəldilməsinə bu üç aktoru bir-birinə daha da sıx bağlayan məhəbbətin ifadəsi kimi baxıla bilər. Və nəhayətdə, könüllü ianə vermək, öz maliyyə işlərini ruhani prinsiplərə uyğun idarə etməyin uzlaşma ilə yaşanan həyatın əvəzedilməz cəhəti olması barədə agahlığı bəsləyir. Bu bir vicdan məsələsidir, bir yoldur ki, onunla dünyanın yaxşılaşdırılmasına münasibətdə təəhhüd praktikaya çevrilir.

1. Biz sizin, sizin köməkçilərinizin və onların assistentlərinin bir sıra sahələrdə, xüsusilə, əlbəttə, böyümənin dinamikası ilə bağlı dostların anlayışlarını yüksəltmək üçün kömək etməkdə götürdüyünüz misilsiz məsuliyyəti etiraf edərək bu fikirləri sizə ünvanlayırıq. Biz əvvəllər göstərdiyimiz kimi, Bəhai icması, Müşavirlər təsisatının simasında bir sistemə malikdir ki, onun vasitəsilə, planetin ən ucqar yerlərində öyrənilmiş dərslər Həzrət Bəhaullahın hər bir ardıcılının iştirak edə biləcəyi dünya miqyaslı öyrənmə prosesinə fayda verə bilər. Zaman keçdikcə, Beşillik Planın inananlar arasında getdikcə daha da dərindən başa düşülməsi meydana çıxdıqca, rəhbərliyin tətbiqindən doğan bəsirətlər etiraf olunur, ifadə olunur, mənimsənilir və paylaşılır. Bu mənada, İsmi-Əzəmin icmasının, son illərdə və o qədər cidd-cəhdlə, indi yaxşı bərqərar olmuş öyrənmə halətini mehribanlıqla bəsləmək və şövqlə yaymaq üçün o qədər çox şeylər etmiş Beynəlxalq Təbliğ Mərkəzinə sonsuz minnətdarlıq borcu var.
2. Qarşıdan gələn Planın ən mühüm elementləri, ondan əvvəl gələn Planlarda olduğu kimi, açıq və birbaşadır. Bununla belə, onun müxtəlif cəhətlərinin dərindən anlaşılması, vasitəsilə klasterin inkişaf etdiyi mürəkkəb əməliyyatlar dəstinin başa düşülməsini tələb edir. Biz sizin müvafiq rəhbərliklə o qədər tanış olan təsisatınıza güvənirik ki, ümumilikdə dostlar, xüsusilə də təsisatlar və onların agentlikləri aidiyyatı olan məsələlərə diqqət ayırmaqla öz müzakirələrini işıqlandırmaq üçün sizə arxayın ola bilərlər. Lakin aydındır ki, hərəkət modelinin intensivləşməkdə olduğu ən azı 5000 klasterdə dostlara kömək etmək ehtiyacı böyük bir meydanoxuma olacaqdır, bir məsələ ki, sizin özünüzün, amma daha çox da Köməkçi Heyət üzvlərinin funksiya tərzinə aiddir. Onların ərazilərində olan və böyümə prosesinin ön sıralarında olan klasterlər qaçılmaz olaraq onların vaxtının böyük hissəsini tələb edəcəkdir; habelə, regional səviyyədə inzibati təşkilatçılıq daha tez-tez onların dəstəyini istəyəcək. Onlar icmada baş verənlərdən çox şeyin qayğısına qalırlar; həm təlim-tərbiyə prosesinin hər bir mərhələsinə, həm də fəaliyyət tsikllərinin gücləndirilməsinə diqqət ayırmaqla onlar, klasterdə inkişaf etməkdə olan hərəkət xətləri arasında uzlaşmanı irəlilədir və təbliğ ehtirasını alovlandırırlar. Öyrənməni bəsləmək və xidmət meydanına daxil olmaqda dostlara kömək etmək məsuliyyətlərini yerinə yetirərkən, onlar ən çox, işinin bir çox cəhətləri onlarınkı ilə uyğun olan təlim institutlarından istifadə edirlər. Lakin onların digər vəzifələri də tələbkardır. Bu cür olmaqla, o geniş diapazonlu məsuliyyətləri yerinə yetirmək üçün, onlar baxmalı olacaqlar ki, öz assistentlərinin köməklərindən daha geniş və daha yaradıcı surətdə necə istifadə edə bilərlər. Assistentlərə, əlbəttə, istənilən tapşırıq verilə bilər – sadə və ya mürəkkəb, ümumi və ya çox spesifik – və bu çoxcəhətlilikdə fərqli bir güc var. Bəzi assistentlər yerli icmanın inkişafı ilə məşğul olarkən, digərlərinə bütün klasterə aid olan vəzifələr verilə bilər. Onları lazımi qaydada orientasiya edərək, qabiliyyətləri inkişaf etdikcə onları yönəldərək və onların vəzifələrini tədricən artıraraq, Köməkçi Heyət üzvləri mövcud olan imkanları daha yaxşı istifadə etməyə qabil olacaqlar. Təbii ki, nəticədə, öyrənilməli olan şeylər çoxdur və siz təşviq olunursunuz ki, öz köməkçilərinizin təcrübəsindən bəsirətlər alasınız.

*Xüsusi gücə malik olan dövr*

1. Özünün bütün boyutlarında Planın sistematik olaraq izlənməsi yalnız xidmət öhdəliyi ilə deyil, həm də ibadətə cəzb olunmaqla fərqlənən kollektiv səy modelinin yaranmasına səbəb olur. Növbəti beş ilin tələb etdiyi fəaliyyətlərin intensivləşməsi bütün dünyada klasterlərdə yan-yana xidmət edənlər üçün müştərək olan ruhani həyatlarını daha da zənginləşdirəcəkdir. Bu zənginləşmə prosesi artıq xeyli irəliləmişdir: məsələn, görün ki, ibadət üçün keçirilən yığıncaqlar icma həyatının özəyinə necə daxil olmuşdur. Dua görüşləri o yerlərdir ki, istənilən kəs gələ bilər, səmavi rayihələri duya bilər, duanın şirinliyini dada bilər, Yaradıcı Söz üzərində düşünə bilər, ruh qanadları üzərində uça bilər və yeganə Məhbubla ünsiyyət qura bilər. Bu zaman, xüsusilə belə vaxtlarda təbii olaraq baş verən və vasitəsilə “insan ürəyinin şəhəri”nin açıla bildiyi ruhani cəhətdən ülvi söhbətlərdə yoldaşlıq və müştərək iş hissləri yaranır. İstənilən mənşədən olan yetişkin və uşaqların xoşluqla dəvət edildikləri ibadət yığıncaqlarının çağırılması ilə hər bir nahiyədə Məşriqül-Əzkar ruhu oyanır. İcmanın ruhani xarakterinin yüksəlməsi, habelə, On Doqquz Gün Ziyafətinə təsir edir və dostların bir araya gəldikləri digər vaxtlarda da hiss edilə bilər.
2. Müqəddəs Günlərin qeyd edilməsi bu cəhətdən xüsusi mövqeyə malikdir. Oxunan Lövhlər, səslənən dualar, hekayələr, mahnılar və ifadə edilən hisslər – bunların hamısı həyatları və missiyaları xatırlanan o müqəddəs Simalara olan məhəbbətin ifadəsidir – ürəkləri titrədir və qəlbləri ehtiram və heyrətlə doldurur. Başlamaq ərəfəsində olan Beş İllik Plan ərzində bu cür iki nəhəng hadisə baş verəcəkdir: Həzrət Bəhaullahın və Həzrət Babın müvafiq olaraq 2017 və 2019-cu illərdə iki yüz illik yubileyləri qeyd ediləcəkdir. Bu şanlı bayramlar hər bir ölkədəki bəhailərə imkan verəcək ki, mümkün ən böyük sayda inananları, onların ailələrini, dostlarını, əməkdaşlarını, habelə ətraf cəmiyyətdən olanları, yaradılışda Bənzərsiz olan, Allahın Məzhərinin bu dünyaya gəlmə anlarını qeyd etmək üçün cəlb etsinlər. Bu iki yüzilliklərin bayram edilməsi Müqəddəs Günlərin keçirilməsinin, indi Allahın dostlarını hər yerdə birləşdirən təqvimə uyğun olaraq, Bəhai kimliyinin necə gücləndirilməsi barədə anlayışlarını mütləq yüksəldəcəkdir.
3. Qarşıdan gələn illərdə, icma, faktiki olaraq, 2021-ci ilin noyabrında Həzrət Əbdül-Bəhanın, Quruculuq Çağının birinci əsrini tamamlayan Süudunun yüz illiyi ilə yekunlaşan silsilə yubileyləri qarşılayacaq. Növbəti il bəhai dünyası İlahi Plan Lövhlərindən birincisinin Ağanın qələmindən axmasının yüz illiyini qeyd edəcəkdir. İnsanlığın ən qaranlıq anlarından biri zamanı izhar olmuş bu on dörd Lövhdə Həzrət Əbdül-Bəha hərəkət səhnəsi kimi bütün planeti müəyyən etdiyi təbliğ işi üçün xartiyanı verdi. 1937-ci ilə qədər gözləmə vəziyyətində saxlanmış – o zaman ki, Əmrin Vəlisinin təşəbbüsü ilə başladılan ardıcıl Planlardan birincisi Şimali Amerika bəhailərinə verildi – İlahi plan, o zamandan bəri, Həzrət Bəhaullahın ardıcıllarının kollektiv qabiliyyətləri artdıqca, daha böyük vəzifələri üzərlərinə götürmək üçün onları qabil edərək on illər ərzində açılmaqda davam etmişdir. Planın Müəllifinin baxışı necə də heyrətamizdir! Dostların qarşısında Atasının Vəhyinin dünyanın hər bir guşəsini işıqlandıracağı günün perspektivini açaraq O, yalnız bu qəhrəmanlıq işinə nail olmağın strategiyalarını deyil, həm də rəhbər prinsiplərini və dəyişməz ruhani şərtlərini verdi. İlahi təlimləri sistematik olaraq yaymaq üçün dostların qoyduqları hər bir səyin kökü İlahi Planda hərəkətə gətirilmiş güclərə gedib çıxır.
4. Dostların çağrılacaqları qarşıdan gələn çalışma özünü doğrultmuş strategiyaların, sistematik fəaliyyətin, məlumatlı təhlillərin və iti bəsirətin tətbiqini tələb edir. Amma hər şeydən əvvəl, bu ruhani təşəbbüsdür, və onun həqiqi xarakteri heç vaxt kölgədə qalmamalıdır. Təcili hərəkət zərurəti dünyanın acınacaqlı vəziyyətindən stimullaşır. Son iyirmi ildə Həzrət Bəhaullahın ardıcıllarının bütün öyrəndikləri növbəti beş ildəki nailiyyətlərdə kulminasiyaya çatmalıdır. Onlardan istənilənlərin miqyası Onun Lövhlərindən birini yada salır ki, orada O, Onun Əmrinin yayılmasında yaranan meydanoxuyucu vəzifəni heyrətli ifadələrlə təsvir edir:

Nə qədər torpaq var ki, şumlanmamış və becərilməmiş qalır; nə qədər torpaq var ki, şumlanıb və becərilib, amma susuz qalıb; nə qədər torpaq var ki, məhsul yığmaq vaxtı gəlib, amma heç bir biçinçi yoxdur ki, gəlib məhsulu yığsın! Lakin, Allahın ecazkar bəxşişləri və Onun inayətinin təzahürləri ilə, Biz ümid bəsləyirik ki, səmavi məziyyət təcəssümləri olan, özünü Allahın Əmrinin təbliği ilə və yer üzündə sakin olanların hamısının təlimi ilə məşğul edəcək ruhlar meydana çıxsın.

1. Bütün dünya üzrə Onun sevimlilərinin sistematik səyləri Həzrət Bəhaullahın ifadə etdiyi ümidin yerinə yetməsi məqsədi daşıyır. Qoy O Özü onları hər addımda gücləndirsin.

[İmzalanmışdır: Ümumdünya Ədalət Evi]